
Datu subjekta informācijas pieprasījums
Iedzīvotāju reģistra likuma 2. panta otrā daļa nosaka, ka Iedzīvotāju reģistrs ir valsts informācijas sistēma, kuras pārzinis ir Latvijas Republikas Iekšlietu ministrijas Pilsonības un migrācijas lietu pārvalde (turpmāk – Pārvalde).
Eiropas Parlamenta un Padomes regula (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk – Regula) 15. panta 1. punkta a) – e) apakšpunkti noteic, ka man kā datu subjektam ir tiesības saņemt no pārziņa (Pārvaldes) apstiprinājumu par to, vai attiecībā uz datu subjektu tiek vai netiek apstrādāti personas dati, un, ja tiek, datu subjektam ir tiesības piekļūt attiecīgajiem datiem un saņemt šādu informāciju:

1. apstrādes nolūki;
2. attiecīgo personas datu kategorijas;
3. personas datu saņēmēji vai saņēmēju kategorijas, kam personas dati ir izpausti vai kam tos izpaudīs, jo īpaši saņēmēji trešās valstīs vai starptautiskās organizācijās.
Regulas 12. panta 3. punkts paredz, ka pārzinis bez nepamatotas kavēšanās un jebkurā gadījumā mēneša laikā pēc pieprasījuma saņemšanas datu subjektu informē par darbību, kas pēc pieprasījuma veikta saskaņā ar Regulas 15.–22. pantu.

Ņemot vērā minēto, kā arī pamatojoties uz Regulas 15. panta 1. punkta a) – e) apakšpunktiem, lūdzu Pārvaldi sniegt man šādu informāciju:
· kādas personas (fiziskās, juridiskās, valsts un pašvaldību iestādes) un kādos datumos (norādiet katru datumu atsevišķi) ir saņēmuši (pieprasījuši) informāciju par mani, ______, personas kods: ______, no Iedzīvotāju reģistra laika posmā no 2020. gada 1. janvāra līdz 2021. gada 1. maijam?

· Sniedzot informāciju uz šī pieprasījuma iepriekš minēto jautājumu, norādiet katras personas identificējošo informāciju (piemēram, lietotāja vārdu, personas vārdu, uzvārdu, iestādes nosaukumu), kā arī to personas datu veidu un apjomu, ko katra persona/iestāde ir pieprasījusi un saņēmusi par mani.
Atbildi uz datu subjekta informācijas pieprasījumu vēlos saņemt klātienē Pārvaldē Čiekurkalna 1. līnijā 1, k-3, Rīgā, iepriekš telefoniski mani informējot par iespējamiem pieprasītās informācijas saņemšanas laikiem.
Cieņā,

